294 રનના ટાર્ગેટનો પીછો કરતા ભારતની શરૂઆત શાનદાર રહી હતી. રોહિત શર્મા અને અજિંક્ય રહાણે 21.4 ઓવર્સમાં 139 રનની ભાગીદારી નોંધાવી હતી. રોહિત શર્મા(71)ના આઉટ થયા બાદ બેટિંગમાં આવેલો કેપ્ટન કોહલી આજે માત્ર 28 રન જ બનાવી શક્યો હતો. જોકે, ચોથા ક્રમે આવેલા હાર્દિક પંડ્યાએ ફરી એકવાર પોતાની પ્રતિભાનો પરચો આપતા 78 રનની મેચ વિનિંગ ઈનિંગ રમી હતી. એક સમયે ઓસ્ટ્રેલિયા મેચ પર પકડ બનાવતું દેખાઈ રહ્યું હતું પણ હાર્દિકે મક્કમતાપૂર્વકની બેટિંગ કરીને ભારતને મેચમાંથી બહાર થવા દીધું નહોતું.